Asocijacija između razina interleukina 17 i pomagačkog T limfocita-17 i jačine simptoma i etiologije kroničnog zatajenja srca: studija parova

**Cilj** Odrediti asocijaciju između razina interleukina 17 i pomagačkog T limfocita-17 i jačine simptoma i etiologije kroničnog zatajenja srca.

**Postupci** Ovo prospektivno istraživanje parova provedeno je između 1. prosinca 2015. i 1. siječnja, 2017. u Centru za kardiologiju u Teheranu. Određivali smo ekspresiju IL-17, relativni broj pomagačkih limfocita (CD4+IL17+) Th17 i CD4+ pomagačkih limfocita u perifernoj krvi mononuklearnih stanica kod 42 pacijenta s kroničnim zatajenjem srca i 42 kontrolna ispitanika. Multiplom regresijom utvrdili smo prediktore periferne ekspresije IL-17 i broja Th17 kod pacijenata s kroničnim zatajenjem srca.

**Rezultati** Ekspresija IL-17 bila je povišena kod pacijenata s kroničnim zatajenjem srca na početku istraživanja i nakon stimulacije. Broj IL-17 i Th17 bio je viši kod pacijenata s višim stadijima prema funkcionalnoj klasifikaciji *New York Heart Association* (NYHA) (stadij IV) nego kod kontrolnih pacijenata i pacijenata sa stadijem I. Populacija Th17 stanica povećala se kod pacijenata s kroničnim zatajenjem srca, izraženije kod pacijenata sa stadijem IV nego kod kontrolnih ispitanika i pacijenata sa stadijem I, bez obzira na ishemijsko ili neishemijsko porijeklo kroničnog zatajenja srca. Model multiple regresije pokazao je *NYHA* stadij kao jedini smisleni prediktor razine IL-17 i broja Th17.

**Zaključak** Pokazali smo da je proizvodnja IL-17 u višim stadijima kroničnog zatajenja srca limfocitskog porijekla te da je težina bolesti prediktor razine IL-17.